Resolució de 28 de setembre de 2016, d'estimació parcial de la Reclamació 137/2016
Administració: Ajuntament de Pallejà
Desglossament del nombre telèfons mòbils amb Internet de què disposen els regidors, funcionaris i personal de confiança, i despesa de cadascun d'ells durant el 2015.
Nombre de línies telefòniques fixes amb ADSL, tipus de contractes i companyies.
L'Administració reclamada facilita la informació relativa als telèfons mòbils de forma global, sense desglossar la despesa de cadascun dels números de telèfon.
El número complet, amb tots els seus dígits, pot permetre la identificació personal dels seus usuaris i conculcar el deure de protecció de les dades de caràcter personal.
La indicació de l'extensió de cada telèfon permet un equilibri entre la informació de la despesa de cadascun dels números i la preservació de la identitat dels seus usuaris.
La informació relativa a les línies telefòniques fixes amb ADSL, tipus de contractes i companyies no està subjecta a cap límit.
En el mateix document l'Ajuntament manifesta que no admet la petició de desglossament i no fa cap referència al número de línies telefòniques fixes amb ADSL, tipus de contractes i companyies.
L'article 39.1 de la Llei 19/2014, del 29 de desembre, de transparència, accés a la informació pública i bon govern (LTAIPBG) estableix que les resolucions expresses o presumptes en matèria d'accés a la informació pública poden ser objecte de reclamació gratuïta i voluntària davant de la GAIP; aquest és el cas de l'objecte d'aquesta reclamació.
Aquesta competència, d'acord amb l'article 3 de la llei indicada, comprèn l'exercici de les seves funcions en l'àmbit de l'Administració local de Catalunya.
En la mesura que la reclamació formulada té per objecte l'accés a una informació pública i que el seu destinatari és Ajuntament de Pallejà, la GAIP és plenament competent per a resoldre-la.
Una de les finalitats de la Llei 19/2014, del 29 de desembre, de transparència, accés a la informació pública i bon govern (LTAIPBG) és la de facilitar la informació sobre l'organització, el funcionament, la presa de decisions i la gestió dels recursos públics per part de les Administracions.
D'aquesta manera es dóna compliment al mandat de l'article 71.4 de l'Estatut d'autonomia, que les obliga a fer pública la informació necessària perquè la ciutadania en pugui avaluar la gestió.
Aquesta possibilitat de control extern per part dels ciutadans adquireix una especial rellevància quan es tracta de la gestió econòmica dels recursos.
En el cas que ens ocupa, la persona reclamant sol·licita la informació relativa a la despesa en telefonia mòbil a través del consum total de cadascun dels telèfons facilitats per la l'Ajuntament de Pallejà als regidors, funcionaris i personal de confiança, durant l'any 2015.
La identificació de cada número de telèfon podria permetre la identificació de cadascun dels seus usuaris, la qual cosa comportaria la revelació de dades de caràcter personal que, si no concorre en el cas una circumstància extraordinària que ho justifiqui, suposaria l'exposició innecessària de la identitat de les persones els utilitzen.
En estimar parcialment la sol·licitud, encara que de forma extemporània, l'Ajuntament de Pallejà opta per una solució perfectament equilibrada entre l'interès públic de facilitar la informació econòmica interessada i la preservació de la necessària protecció de les dades dels usuaris dels telèfons, donant la despesa mensual.
En la sol·licitud d'informació presentada a l'Ajuntament de Pallejà per la persona reclamant aquesta demanava el número de línies telefòniques fixes més ADSL, els tipus de contractes i les companyies que no consta li hagi estat resolta.
Es tracta d'una informació pública que no està subjecta a cap dels límits fixats per l'LTAIPBG ni per la legislació de protecció de dades, per la qual cosa no hi ha cap raó per la qual no li hagi d'estar facilitada.
Sobre la base dels antecedents i fonaments jurídics exposats, el Ple de la GAIP, en la sessió de 28 de setembre de 2016, resol per unanimitat:
Barcelona, 28 de setembre de 2016